ଜୀବନ ହାରିଲେ ଦୁଷ୍ମର୍ମ ପୀଡ଼ିତା ! | Kanak News\nଆତ୍ମହତ୍ୟା କଲେ ସମ୍ବଲପୁର ପୀଡିତା ! ମାନସିକ ଚାପରେ ବେକରେ ରଶି ଲଗାଇ ହାରିଦେଲେ ଜୀବନ\nBy Pranjna Parimita Behera On May 24, 2018\nକନକ ବ୍ୟୁରୋ : ଆତ୍ମହତ୍ୟା କଲେ ସମ୍ବଲପୁରର ଦୁଷ୍କର୍ମ ପୀଡିତା । ମାନସିକ ଚାପ ଯୋଗୁଁ ଗତକାଲି ନାବାଳିକା ଜଣକ ଆତ୍ମହତ୍ୟା କରିଛନ୍ତି । ଘରେ କେହି ନଥିବା ବେଳେ ବେକରେ ରଶି ଲଗାଇ ପୀଡିତା ଜୀବନ ହାରି ଦେଇଛନ୍ତି । ଲୋକଲଜ୍ଜା ସହିନପାରି ସଂପୃକ୍ତ ନାବାଳିକା ଆତ୍ମହତ୍ୟା କରିଥିବା କୁହାଯାଉଛି । ଗତ ୩ ତାରିଖରେ ନାବାଳିକାଙ୍କ ସହ ଦୁଷ୍କର୍ମ ହୋଇଥିଲା ।\nନବମ ଶ୍ରେଣୀର ଛାତ୍ରୀ ବଜାରରୁ ଫେରୁଥିବାବେଳେ ଦୁଷ୍କର୍ମ ହୋଇଥିଲା । ଏହି ମାମଲାରେ ନାବାଳକ ସମେତ ୬ ଜଣ ନାବାଳିକାକୁ ବିଭିନ୍ନ ସ୍ଥାନକୁ ନେଇ ଦୁଇ ଦିନ ଧରି ଦୁଷ୍କର୍ମ କରିଥିଲେ । ଏନେଇ ଶାସନ ଥାନାରେ ମାମଲା ରୁଜୁ ହୋଇଥିଲା । ପରେ ପୋଲିସ, ନାବାଳକ ସମେତ ୬ଜଣଙ୍କୁ ଗିରଫ କରିଥିଲା । ମାମଲା ଫାଷ୍ଟଟ୍ରାକ କୋର୍ଟରେ ଚାଲିଥିଲା । ଏପରିକି ପୋଲିସ ଚାର୍ଜସିଟ୍ ବି ଦାଖଲ କରିସାରିଥିବା ବେଳେ ପୀଡିତା ଜଣକ ଆତ୍ମହତ୍ୟା କରିଛନ୍ତି ।\nଏ ସଂକ୍ରାନ୍ତରେ ଏସପି ସଂଜୀବ ଅରୋରା କହିଛନ୍ତି ଯେ, ପୀଡ଼ିତା ଜଣକ ନିଜ ଘରେ ଆତ୍ମହତ୍ୟା କରିଛନ୍ତି । ପୀଡ଼ିତାଙ୍କୁ ତ୍ୱରିତ ନ୍ୟାୟ ପ୍ରଦାନ ପାଇଁ ମାମଲାର ୧୫ଦିନ ମଧ୍ୟରେ କୋର୍ଟରେ ଚାର୍ଜସିଟ୍ ଦାଖଲ କରାଯାଇଥିଲା । ମାମଲାର ଫାଷ୍ଟଟ୍ରାକ୍ କୋର୍ଟରେ ବିଚାର ପାଇଁ ଜିଲ୍ଲା ବିଚାର ବିଭାଗକୁ ମଧ୍ୟ ନିବେଦନ କରାଯାଇଥିଲା । ଏଥିସହିତ ପୀଡ଼ିତାଙ୍କୁ ଆର୍ଥିକ ସହାୟତା ଯୋଗାଇବା ନିମନ୍ତେ ପୀଡ଼ିତା କ୍ଷତିପୂରଣ ଯୋଜନା ୨୦୧୨ ଅନୁଯାୟୀ ପ୍ରକ୍ରିୟା ଆରମ୍ଭ ହୋଇଥିଲା ବୋଲି ସେ କହିଛନ୍ତି ।\nସ୍ଥାନୀୟ ଅଞ୍ଚଳର କିଛି ଲୋକ ଅଭିଯୋଗ କରିଛନ୍ତି ଯେ ଗଣଦୁଷ୍କର୍ମର ପୀଡ଼ିତା ନାବାଳିକାଙ୍କ ଜୀବନ ପ୍ରତି ସବୁବେଳେ ବିପଦ ଥିଲେ ମଧ୍ୟ ତାଙ୍କ ସୁରକ୍ଷା ପାଇଁ ପ୍ରଶାସନ ପକ୍ଷରୁ କୌଣସି ବ୍ୟବସ୍ଥା କରାଯାଇନଥିଲା । ତେବେ, ଏହି ଅଭିଯୋଗକୁ ଏସପି ଶ୍ରୀ ଆରୋରା ଖଣ୍ଡନ କରିଛନ୍ତି । ସେ କହିଛନ୍ତି ଯେ, ' ପୀଡ଼ିତାଙ୍କ ଜୀବନ ପ୍ରତି ବିପଦ ଥିବାର କୌଣସି ସୂଚନା ମିଳିନଥିଲା । ଏମିତିକି ତାଙ୍କ ସୁରକ୍ଷା ପାଇଁ ତାଙ୍କ ପରିବାର ପକ୍ଷରୁ ମଧ୍ୟ କିଛି କୁହାଯାଇନଥିଲା । ସେପରି ହୋଇଥିଲେ ନିଶ୍ଚିତ ପୁଲିସ ସୁରକ୍ଷା ଯୋଗାଇ ଦିଆଯାଇଥାଆନ୍ତା । ଏମିତିକି ନିଜେ ପୀଡ଼ିତା ବି କୌଣସି ପ୍ରକାର ମାନସିକ ଚାପରେ ଥିବା ଭଳି ଲାଗୁ ନଥିଲେ ଓ ତଦନ୍ତରେ ସହଯୋଗ କରୁଥିଲେ ।'\nକେବିସି ପାଇଁ ବିଗ୍ ବି ବଢାଇଲେ ଫିସ୍ ! ଜାଣନ୍ତୁ ଏପିସୋଡ୍ ପିଛା କେତେ ଟଙ୍କା ଦାବି କରୁଛନ୍ତି ଅମିତାଭ ।\nଅହରହ ସ୍ମାର୍ଟଫୋନ୍ ବ୍ୟବହାର କରୁଥିବା ଲୋକଙ୍କ ପାଇଁ ସତର୍କବାଣୀ ! ସଜାଗ ହୋଇଯାଆନ୍ତୁ ନଚେତ୍ ଗମ୍ଭୀର ସମସ୍ୟାରେ ପଡିପାରନ୍ତି ।
